rejauldu/bengali-wikipedia huggingface dataset:
সুখরঞ্জন সমাদ্দার (১৫ জানুয়ারি ১৯৩৮ - ১৪ এপ্রিল ১৯৭১)   ছিলেন রাজশাহী বিশ্ববিদ্যালয়ের সংস্কৃত বিভাগের অধ্যাপক ও বাংলাদেশের শহীদ বুদ্ধিজীবী। ১৯৭১ সালে বাংলাদেশের স্বাধীনতা যুদ্ধ চলাকালীন ১৪ এপ্রিল পাকিস্তানি সেনাবাহিনী তাকে বাড়ি থেকে তুলে নিয়ে গিয়ে নির্মমভাবে হত্যা করে। http://www.channel24bd.tv/index.php/2016121467765/desh-24-cat/%E0%A6%AC%E0%A7%81%E0%A6%A6%E0%A7%8D%E0%A6%A7%E0%A6%BF%E0%A6%9C%E0%A7%80%E0%A6%AC%E0%A7%80-%E0%A6%B8%E0%A7%81%E0%A6%96%E0%A6%B0%E0%A6%9E%E0%A7%8D%E0%A6%9C%E0%A6%A8-%E0%A6%B8%E0%A6%AE%E0%A6%BE%E0%A6%A6%E0%A7%8D%E0%A6%A6%E0%A6%BE%E0%A6%B0.channel24  জন্ম ও শিক্ষাজীবন  সুখরঞ্জন সমাদ্দার ১৯৩৮ সালের ১৫ জানুয়ারি বরিশাল জেলার বানারীপাড়া উপজেলার ইলুহার গ্রামে জন্মগ্রহণ করেন। তার পিতার নাম কার্তিক চন্দ্র সমাদ্দার, মা প্রফুল্লবালা সমাদ্দার। তিনি ১৯৫২ সালে স্থানীয় বাইশারী স্কুল থেকে ম্যাট্রিক এবং ১৯৫৪ সালে বরিশাল বি এম কলেজ থেকে আই এ পাস করেন। এরপর কলকাতা বিশ্ববিদ্যালয় থেকে ১৯৫৭ সালে সংস্কৃতে বি.এ (সম্মান) ডিগ্রি লাভ করেন। পরবর্তীতে তিনি ঢাকা বিশ্ববিদ্যালয় থেকে সংস্কৃতে এম.এ পাস করেন।  কর্মজীবন ১৯৫৮ সালে সুখরঞ্জন সমাদ্দার গোপালগঞ্জ কলেজে অধ্যাপনা শুরু করার এক বছর পর ১৯৫৯ সালে রাজশাহী বিশ্ববিদ্যালয়ের সংস্কৃত বিভাগে প্রভাষক নিযুক্ত হন। তিনি ছিলেন মুক্তবুদ্ধি ও অসাম্প্রদায়িক চিন্তাধারার অধিকারী। নজরুল গীতি ও রবীন্দ্র সঙ্গীত শিল্পী হিসেবে তার খ্যাতি ছিল।  অবদান ১৯৭১ সালের মুক্তিযুদ্ধে রাজশাহী বিশ্ববিদ্যালয়ের যে চারজন শিক্ষক ও বুদ্ধিজীবীকে নৃশংসভাবে হত্যা করা হয়, সুখরঞ্জন সমাদ্দার তাদের একজন। ১৯৭১ সালের ১৩ এপ্রিল পাকিস্তানি সেনারা রাজশাহী শহরে প্রবেশ করে। সেদিন সন্ধ্যায় যুদ্ধে আহত একজন বাঙালি মুক্তিযোদ্ধা ইপিআর সেনা বিশ্ববিদ্যালয় ক্যাম্পাসে সুখরঞ্জন সমাদ্দারের বাসায় এসে আশ্রয় গ্রহণ করেন। ওই ইপিআর সেনাকে আশ্রয় দিলে বিপদ হতে পারে জেনেও তাকে আশ্রয় দেন ও তার রক্তাক্ত ক্ষতস্থান বেঁধে দিয়ে সারা রাত তার সেবা করেন। পরদিন ১৪ এপ্রিল সকালে পাকিস্তানি সেনারা সুখরঞ্জন সমাদ্দারকে ধরে নিয়ে যায়। ঘাতকেরা তাকে সেদিনই নির্মমভাবে হত্যা করে ফেলে রেখে দেয়। তার বাসার গোয়ালা গুলিবিদ্ধ সুখরঞ্জনকে মাটিচাপা দেয়, যা তিনি বিজয়ের পর পরিবারকে জানান।। বিশ্ববিদ্যালয় কর্তৃপক্ষ তার দেহাবশেষ তুলে এনে বিশ্ববিদ্যালয়ের গ্রন্থাগারের সামনে পুনঃসমাহিত করে। পারিবারিক জীবন তার স্ত্রীর নাম চম্পা রাণী সমাদ্দার। এ দম্পতি এক পুত্র ও দুই কণ্যার জনক। পুত্র সলিলরঞ্জন সমাদ্দার চিকিৎসক, কণ্যা মল্লিকা সমাদ্দার ও সুস্মিতা সমাদ্দার দুজনই শিক্ষকতা পেশায় নিয়োজিত। সম্মননা  রাজশাহী বিশ্ববিদ্যালয় কর্তৃপক্ষ তার নামানুসারে বিশ্ববিদ্যালয় ছাত্র শিক্ষক সাংস্কৃতিক কেন্দ্র (টিএসসিসি) এর নামকরণ করেছে 'শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র'।  আরও দেখুন   ১৯৭১ বাংলাদেশী বুদ্ধিজীবী হত্যাকাণ্ড  রাজশাহী বিশ্ববিদ্যালয়  হবিবুর রহমান  মীর আব্দুল কাইয়ুম  শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র  মোহাম্মদ শামসুজ্জোহা  তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী বুদ্ধিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রতিবাদ-সম্পর্কিত মৃত্যু বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:বানারীপাড়া উপজেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:বরিশালের শিক্ষায়তনিক
কে. পি. পি. বাসকর একজন ভারতীয় রাজনীতিবিদ এবং নামক্কাল আসন থেকে ১৫তম তামিলনাড়ু বিধানসভার সদস্য ছিলেন।  এর আগে তিনি ১৪তম তামিলনাড়ু বিধানসভায়ও নির্বাচিত হয়েছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০১১-২০১৬ বিষয়শ্রেণী:তামিলনাড়ু বিধানসভার সদস্য ২০১৬-২০২১
দক্ষিণ এশীয় সহযোগিতামূলক পরিবেশ কর্মসূচি (সংক্ষেপে সাসেপ) হলো দক্ষিণ এশিয়া অঞ্চলে পরিবেশগত সুরক্ষা, ব্যবস্থাপনা, প্রসার ও সহযোগিতার লক্ষ্যে প্রতিষ্ঠিত একটি আন্তর্জাতিক সংস্থা। ১৯৮২ সালে সাসেপ প্রতিষ্ঠিত হয়। আফগানিস্তান, নেপাল, পাকিস্তান, বাংলাদেশ, ভারত, ভুটান, মালদ্বীপ ও শ্রীলঙ্কা সাসেপের সদস্যরাষ্ট্র।   পরিচালনা পরিষদ  পরিচালনা পরিষদ (জিসি) হলো সাসেপের অভ্যন্তরীণ আলোচনা ও পর্যালোচনার দায়িত্বে নিযুক্ত মুখ্য সংগঠন। পরিচালনা পরিষদ সাসেপের সকল নীতি ও কর্মসূচি নির্ধারণ করে থাকে। সাসেপের সদস্যরাষ্ট্রসমূহের মন্ত্রীপর্যায়ের প্রতিনিধিদের সমন্বয়ে এই পরিচালনা পরিষদ গঠিত হয়। সাসেপের গঠনতন্ত্র অনুযায়ী প্রতি বছর একবার পরিচালনা পরিষদের সম্মেলন অনুষ্ঠিত হয়। ১৯৮২ সালে আইনত গঠিত হওয়ার পর সাসেপের বারোটি সম্মেলন ও তিনটি বিশেষ অধিবেশন অনুষ্ঠিত হয়েছে।   পরামর্শক কমিটি  পরামর্শক কমিটি (সিসি) পরিচালনা পরিষদ কর্তৃক গৃহীত নীতি, কৌশল ও কর্মসূচির বাস্তবায়ন ত্বরান্বিত করার দায়িত্ব পালন করে। পাশাপাশি পরামর্শক কমিটি সাসেপ সচিবালয়কে তার কার্যক্রমে সহায়তা প্রদান করে। কলম্বোতে আবাসিক এই কমিটি সদস্য দেশগুলোর কূটনৈতিক মিশনের দায়িত্বশীল প্রতিনিধিদের সমন্বয়ে গঠিত।   জাতীয় ফোকাল পয়েন্ট  সাসেপ সচিবালয়ের কাজের সুবিধার্থে এবং সচিবালয়ের সাথে স্ব-স্ব সদস্যদেশের যোগাযোগ মাধ্যম হিসেবে প্রতিটি দেশ নিজস্ব জাতীয় ফোকাল পয়েন্ট (এনএফপি) নিযুক্ত করে। এনএফপি সচিবালয়ের সমন্বয়ে জাতীয় পর্যায়ে সাসেপের কার্যক্রমের বাস্তবায়ন ও পর্যবেক্ষণ করে থাকে।   বিষয়ভিত্তিক ফোকাল পয়েন্ট  বিষয়ভিত্তিক ফোকাল পয়েন্ট সচিবালয়কে প্রকল্প নির্ধারণ, গঠন, বাস্তবায়ন ও পর্যবেক্ষণে সহযোগিতা করে। প্রতিটি বিষয়ভিত্তিক কাজের জন্য নির্ধারিত দেশ একটি বিশেষজ্ঞ প্রতিষ্ঠান নির্বাচন করে এবং একজন লিয়াজোঁ কর্মকর্তাকে নিযুক্ত করে।   সচিবালয়  একজন মহাসচিব, বিশেষজ্ঞ দল এবং প্রশাসনিক ও সহায়ক কর্মকর্তা ও কর্মচারীদের নিয়ে সচিবালয় গঠিত হয়। সাসেপের সচিবালয় শ্রীলঙ্কার রাজধানী কলোম্বোয় অবস্থিত এবং শ্রীলঙ্কা সরকারের সরাসরি পৃষ্ঠপোষকতা লাভ করে।   তথ্যসূত্র    বহিঃসংযোগ     বিষয়শ্রেণী:১৯৮২-এ প্রতিষ্ঠিত সংগঠন বিষয়শ্রেণী:এশিয়া ভিত্তিক আন্তর্জাতিক সংস্থা বিষয়শ্রেণী:ভুটানের বৈদেশিক সম্পর্ক বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:নেপালের বৈদেশিক সম্পর্ক বিষয়শ্রেণী:পাকিস্তানের বৈদেশিক সম্পর্ক বিষয়শ্রেণী:শ্রীলঙ্কার বৈদেশিক সম্পর্ক বিষয়শ্রেণী:মালদ্বীপের বৈদেশিক সম্পর্ক বিষয়শ্রেণী:আফগানিস্তানের বৈদেশিক সম্পর্ক বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
রাল্ফ হজসন, অর্ডার অব দ্য রাইজিং সান (; জন্ম: ৯ সেপ্টেম্বর, ১৮৭১ - মৃত্যু: ৩ নভেম্বর, ১৯৬২) কাউন্টি ডারহামের ডার্লিংটন এলাকায় জন্মগ্রহণকারী বিখ্যাত ইংরেজ কবি ছিলেন। দ্য বুলের ন্যায় ছোট ছোট জোরালো বাছাইকৃত কবিতা তাকে জনপ্রিয়তা এনে দিয়েছে। তিনি অন্যতম জর্জীয় কবি হিসেবে পরিচিত ছিলেন। ১৯৫৪ সালে কবিতায় অসামান্য অবদানের স্বীকৃতিস্বরূপ কুইন্স গোল্ড মেডেল লাভ করেন।   শৈশবকাল  খনি শ্রমিক পিতার সন্তান রাল্ফ হজসন কাউন্টি ডারহামের ডার্লিংটন এলাকায় জন্মগ্রহণ করেছিলেন। পরিবারের সাত ভাই ও তিন বোনের মধ্যে তিনি ষষ্ঠ সন্তান ছিলেন। বাবা কয়সা ব্যবসায়ী ছিলেন। কথিত আছে যে, চলাকালীন বাড়ী থেকে পালিয়ে যেতেন। যুবক অবস্থায় মুষ্টিযুদ্ধ ও বিলিয়ার্ডে শিরোপাধারী ছিলেন। এক পর্যায়ে নিউইয়র্কের থিয়েটারে কাজ নেন ও পরবর্তীতে ইংল্যান্ডে প্রত্যাবর্তন করেন।  ১৮৯০ সালের দিকে লন্ডনের একগুচ্ছ প্রকাশনা সংস্থায় কাজ করেছেন। সি. বি. ফ্রাইয়ের সাপ্তাহিক সাময়িকী স্পোর্টস এন্ড আউট-অফ-ডোর লাইফে চিত্র সম্পাদকের দায়িত্বপ্রাপ্ত হয়েছিলেন।   কবিতাসমগ্র  দ্য স্টর্ম থ্রাশ তার প্রকাশিত প্রথম কবিতা ছিল। ১৯০৪ সালে স্যাটারডে রিভিউতে এটি বিষয়বস্তুতে পরিণত হয়। ১৯০৭ সালে প্রথমবারের মতো কবিতা সঙ্কলন দ্য লাস্ট ব্ল্যাকবার্ড এন্ড আদার লাইন্স প্রকাশ করেন। দ্বিতীয় খণ্ড পয়েমস’ ১৯১৭ সালে প্রকাশ করে প্রভূতঃ খ্যাতি লাভ করেন। ঐ খণ্ডে টাইম, ইউ ওল্ড জিপসি ম্যান, দ্য বুল, দ্য সং অব অনার ও ইভের ন্যায় কবিতা ছিল।  তার রচিত কবিতা ‘দ্য বেলস অব হ্যাভেন’ ক্লাসিক এফএমস কর্তৃক প্রণীত একশত জনপ্রিয় কবিতায় ৮৫তম স্থান দখল করে। কবিতাটিকে ঘিরে তার জীবনীতে উল্লেখ করা হয় যে, পশম ব্যবসা ও প্রকৃতি ধ্বংসে মানুষের ভূমিকার বিষয়ে বাস্তুতন্ত্রের প্রভাবের বিষয়ে সচেতন শুরুরদিকের লেখকদের মধ্যে অন্যতম তিনি।   জাপান গমন  ১৯৩২ সালে জাপানের সেন্দাইয়ে তোহোকু বিশ্ববিদ্যালয়ে ইংরেজি শিক্ষা প্রদানের জন্যে আমন্ত্রণ বার্তা গ্রহণ করেন। জাপানে অবস্থানকালে রাল্ফ হজসন প্রায়শই বেনামে জাপানী ধ্রুপদী কবিতার সেরা সঙ্কলন মানিয়ুশু ইংরেজিতে অনুবাদ করেন। প্রকাশিত উচ্চমার্গীয় অনুবাদকর্মগুলো প্রায় নিশ্চিতরূপেই তার ফাইনাল রিভিশনে মুদ্রিত আকারে চলে এসেছে। এগুলোকে আর্থার ওয়ালি অমূল্য সম্পদরূপে বিবেচনা করেছেন ও নিশ্চিতরূপেই রাল্ফ হজসনকে কবি হিসেবে স্বীকৃতি দানে বৃহৎ ভূমিকা পালন করেছে। ১৯৩৮ সালে রাল্ফ হজসন জাপান ত্যাগ করেন।   ব্যক্তিগত জীবন  ব্যক্তিগত জীবনে বিবাহিত ছিলেন রাল্ফ হজসন। প্রথম স্ত্রী জেনেট (বিবাহপূর্ব - চ্যাটেরিস) ১৯২০ সালে মৃত্যুবরণ করেন। এরপর মুরিয়েল ফ্রেজার নাম্নী এক রমণীর পাণিগ্রহণ করলেও ১৯৩২ সালে বিবাহ-বিচ্ছেদে রূপ নেয়। ১৯৩৩ সালে জাপানে অবস্থানকারী মার্কিন মিশনারি ও শিক্ষক লিডিয়া অরেলিয়া বলিজারের সাথে পরিণয়সূত্রে আবদ্ধ হন।  জাপান থেকে চলে আসার পর যুক্তরাজ্যে সিগফ্রেড সাসুনসহ বন্ধুদের সাথে স্বাক্ষাৎ করেন। প্রসঙ্গত, ১৯১৯ সালে সাসুনের সাথে স্বাক্ষাৎ করেছিলেন তিনি। এরপর অরেলিয়াকে নিয়ে ওহাইওর মিনার্ভায় স্থায়ীভাবে বসবাস করতে থাকেন। ফ্লাইং স্ক্রল নামীয় প্রকাশনা সংস্থার সাথে জড়িত ছিলেন ও কয়েকটি শিক্ষাপ্রতিষ্ঠানের সাথে যুক্ত থাকেন।  ৩ নভেম্বর, ১৯৬২ তারিখে ৯১ বছর বয়সে ওহাইওর মিনার্ভায় রাল্ফ হজসনের দেহাবসান ঘটে।   তথ্যসূত্র    বহিঃসংযোগ        Ralph Hodgson and Aurelia Bolliger Hodgson Papers in the Bryn Mawr College Library John Harding, Dreaming of Babylon: The Life and Times of Ralph Hodgson (London: Greenwich Exchange, 2008)  বিষয়শ্রেণী:১৮৭১-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ইংরেজ কবি বিষয়শ্রেণী:তোহোকু বিশ্ববিদ্যালয়ের শিক্ষক বিষয়শ্রেণী:ইংরেজ পুরুষ কবি
ক্লোবার () হল একটি বিমূর্ত কৌশল খেলা যা ২০০১ সালে সম্মিলিত গেম থিওরিস্ট মাইকেল এইচ অ্যালবার্ট, জেপি গ্রসম্যান এবং রিচার্ড নোয়াকোস্কি দ্বারা উদ্ভাবিত হয়েছিল। এটি পরবর্তীকালে অন্যদের মধ্যে এলউইন বার্লেক্যাম্প এবং এরিক ডেমাইন দ্বারা অধ্যয়ন করা হয়েছে। ২০০৫ সাল থেকে, এটি কম্পিউটার অলিম্পিয়াডের একটি ইভেন্ট।   বিস্তারিত  ক্লোবার দুটি খেলোয়াড়ের সাথে সবচেয়ে ভাল খেলা হয় এবং খেলতে গড়ে ১৫ মিনিট সময় নেয়। এটি ৮ বছর এবং তার বেশি বয়সীদের জন্য প্রস্তাবিত। এটি সাধারণত একটি আয়তক্ষেত্রাকার সাদা এবং কালো চেকারবোর্ডে খেলা হয়। খেলোয়াড়রা পালা করে তাদের নিজেদের একটি টুকরোকে একটি অর্থোগোনালি সংলগ্ন বিপরীত অংশে নিয়ে যায়, এটিকে গেম থেকে সরিয়ে দেয়। গেমের বিজয়ী হল সেই খেলোয়াড় যে শেষ চালটি করে (অর্থাৎ যার প্রতিপক্ষ নড়াচড়া করতে পারে না)।  গেমটি শুরু করতে, চেকারবোর্ডের প্রতিটি স্কোয়ার একটি পাথর দ্বারা দখল করা হয়। সাদা বর্গাকার উপর সাদা পাথর এবং কালো স্কোয়ারের উপর কালো পাথর বসানো হয়েছে। সরানোর জন্য, খেলোয়াড়কে অবশ্যই তার নিজের পাথরের একটি তুলে নিতে হবে এবং একটি প্রতিপক্ষের পাথরকে পার্শ্ববর্তী বর্গক্ষেত্রে অনুভূমিকভাবে বা উল্লম্বভাবে "ক্লোবার" করতে হবে। একবার প্রতিপক্ষের পাথরটি ক্লোবার হয়ে গেলে, এটি অবশ্যই বোর্ড থেকে সরানো হবে এবং সরানো পাথর দ্বারা প্রতিস্থাপিত হবে। যে খেলোয়াড়, তাদের পালা, নড়াচড়া করতে অক্ষম, খেলা হারায়।   বৈকল্পিক  গণনামূলক খেলায় (যেমন, কম্পিউটার অলিম্পিয়াড ), ক্লোবার সাধারণত ১০x১০ বোর্ডে খেলা হয়। টুকরাগুলির প্রাথমিক বিন্যাসেও ভিন্নতা রয়েছে। আরেকটি রূপ হল ক্যানিবাল ক্লোবার, যেখানে একটি পাথর কেবল প্রতিপক্ষের পাথরই নয় তার মালিকের অন্যান্য পাথরও ধরতে পারে। ক্লোবারের চেয়ে ক্যানিবাল ক্লোবারের একটি সুবিধা হল যে একজন খেলোয়াড় কেবল জিততে পারে না, তবে অ-তুচ্ছ ব্যবধানে জিততে পারে। ক্যানিবাল ক্লোবার ২০০৩ সালের গ্রীষ্মে ইঙ্গো আলথোফার দ্বারা প্রস্তাবিত হয়েছিল। ২০১৫ সালে ইঙ্গো আলথোফারের দ্বারা প্রস্তাবিত আরেকটি রূপ হল সান জেগো: এখানে টুকরোগুলো ক্লোবার করা হয় না, তবে টাওয়ারে স্তুপ করা হয়। প্রতিটি টাওয়ার তার উপরে অংশ সহ খেলোয়াড়ের অন্তর্গত। শেষে সর্বোচ্চ টাওয়ারের খেলোয়াড়কে বিজয়ী ঘোষণা করা হয়। ড্র সম্ভব।   তথ্যসূত্র    বহিঃসংযোগ    বিজ্ঞান সংবাদে ক্লোবারড নিবন্ধ  বোর্ডগেমগিক-এ ক্লোবার   টিলবার্গ ২০১১-এ ক্লোবার প্রতিযোগিতার অলিম্পিয়াডে সচিত্র প্রতিবেদনে ক্লোবার  বিষয়শ্রেণী:বিমূর্ত কৌশল খেলা বিষয়শ্রেণী:২০০১-এ প্রবর্তিত খেলা
অ্যাডিসন জন বেকার ক্রেসওয়েল (১ অক্টোবর ১৭৮৮ - ৫ মে ১৮৭৯) একজন ব্রিটিশ রক্ষণশীল রাজনীতিবিদ ছিলেন।  ক্রেসওয়েল ১৮৪১ সালের সাধারণ নির্বাচনে নর্থ নর্থম্বারল্যান্ডের কনজারভেটিভ সংসদ সদস্য নির্বাচিত হন কিন্তু ১৮৪৭ সালের পরবর্তী নির্বাচনে তিনি অনির্বাচিত হন। তিনি ছিলেন আইনজীবী স্যার ক্রেসওয়েল ক্রেসওয়েলের বড় ভাই।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৭৯-এ মৃত্যু বিষয়শ্রেণী:১৭৮৮-এ জন্ম বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭
ওয়ার্ড নং ৭৫, কলকাতা পৌরসংস্থার বরো নং ৯-এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর  দক্ষিণ কলকাতার  হেস্টিংস এবং ওয়াটগঞ্জ অঞ্চল নিয়ে গঠিত।   ভূগোল  ৭৫ নং ওয়ার্ডটির সীমানাঃ উত্তর দিকে স্লাইড রো এবং মুন্সী প্রেমচাঁদ সরণি; পূর্বে খিদীরপুর রোড; দক্ষিণে কবিথির্থ সরণি; এবং পশ্চিমে পোর্ট ট্রাস্ট রেলওয়ে এবং গার্ডেন রিচ রোড। Kolkata: Detail Maps of 141 Wards with Street Directory. D.P.Publications & Sales Concern, 66 College Street, Kolkata-700073, 4th edition 2003.  ওয়ার্ডটি কলকাতা পুলিশের  ওয়াটগঞ্জ, হেস্টিংস এবং দক্ষিণ বন্দর থানার আওতায়। Kolkata: Detail Maps of 141 Wards with Street Directory, Fourth Impression 2003, Map No. 51, D.P.publication and Sales Concern, 66 College Street, Kolkata-700 073.  টালিগঞ্জ মহিলা থানার অধীনে দক্ষিণ বিভাগের সমস্ত থানা, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।   ওয়াটগঞ্জ মহিলা থানা, ১৬, ওয়াটগঞ্জ স্ট্রিট, কলকাতা-৭০০০২৩ এ অবস্থিত, বন্দর বিভাগের  এর অধিক্ষেত্রে অধীনে সমস্ত পুলিশ থানার এখটিয়ার আছে, অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।    নির্বাচনের হাইলাইটস  ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দর বিধানসভা কেন্দ্রর একটি অংশ।   নির্বাচন  বছরকেন্দ্র কাউন্সিলরদল২০০৫ওয়ার্ড নং ৭৫ফয়াজ আহমেদ খানভারতের কমিউনিস্ট পার্টি (মার্ক্সবাদী)২০১০বেলকুয়িস বেগমভারতের কমিউনিস্ট পার্টি (মার্ক্সবাদী)২০১৫বেলকুয়িস বেগমভারতের কমিউনিস্ট পার্টি (মার্ক্সবাদী)   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
মুসলিম কোলি বা মুসলমান কোলি ( গুজরাটি : વ્યક્તિ કોલી ) ( মারাঠি : मुस्लिम कोळी ) হলো ভারত ও পাকিস্তানের হিন্দু কোলি জাতির একটি ধর্মীয় উপগোষ্ঠী। বেশিরভাগ মুসলিম কোলি ভারতের মহারাষ্ট্র  ও গুজরাট এবং পাকিস্তানের সিন্ধু প্রদেশে বাস করে। মুসলিম কোলিরা ধর্মের দিক থেকে পূর্বে হিন্দু ছিলো কিন্তু পরে তারা ধর্মান্তরিত হয়ে ইসলাম ধর্ম গ্রহণ করে।   মহারাষ্ট্রের মুসলিম কোলিরা রাজ্যের হিন্দু এবং খ্রিস্টান কোলিদের সাথে সম্পর্কিত।    উপাধি    প্যাটেল তথা গুজরাটের মুসলিম কোলিরা, হিন্দু কোলিদের মতো তাদের উপাধি হিসেবে প্যাটেল ব্যবহার করে।    উপজাতি    গুজরাটের মুসলিম কোলিরা ওয়াধা কোলি নামে পরিচিত, যাদের বেশিরভাগই রাজ্যের কচ্ছ জেলায় বসবাস করে।   মহারাষ্ট্রের কোঙ্কনের মুসলিম কোলিরা মাহিগির মুসলিম কোলি নামে পরিচিত, যাদের পূর্বপুরুষরা ছিলেন হিন্দু কোলি।   গুজরাটের মাকওয়ানা মুসলমানরা জাতিগতভাবে কোলি, যারা গুজরাটে মুসলিম শাসনামলে ইসলাম ধর্মে ধর্মান্তরিত হয়।    উল্লেখযোগ্য    ইয়াকুত খান, মুঘল নৌবাহিনীর অ্যাডমিরাল এবং জাঞ্জিরা রাজ্যের প্রশাসক ।    আরও দেখুন    খ্রিস্টান কোলি  কোলহি  পতিদার   তথ্যসূত্র   বিষয়শ্রেণী:সিন্ধি উপজাতি বিষয়শ্রেণী:ভারতে বর্ণপ্রথা বিষয়শ্রেণী:পাকিস্তানে ইসলাম বিষয়শ্রেণী:ইসলামের শাখা বিষয়শ্রেণী:মুসলিম সাম্রাজ্য বিষয়শ্রেণী:মধ্যযুগীয় ইসলাম বিষয়শ্রেণী:হিন্দুধর্ম ও ইসলাম বিষয়শ্রেণী:ভারতের জাতিগোষ্ঠী বিষয়শ্রেণী:পাকিস্তানের জাতিগোষ্ঠী বিষয়শ্রেণী:গুজরাতের সামাজিক গোষ্ঠী বিষয়শ্রেণী:মহারাষ্ট্রের সামাজিক গোষ্ঠী বিষয়শ্রেণী:ভারতের মুসলিম সম্প্রদায়
চায়না পেট্রোকেমিক্যাল কর্পোরেশন () অথবা সিনোপ্যাক গ্রুপ হচ্ছে এশিয়ার সর্ববৃহৎতেল পরিশোধন ও পেট্রোকেমিক্যাল কোম্পানি, এটি পরিচালিত হয় চীনের সরকার দ্বারা এসএএসএসির মাধ্যমে। এটির সদর দপ্তর বেইজিং শহরে অবস্থিত। ২০০৭-এ সেরা পাঁচশোটি কোম্পানির মধ্যে এটি প্রথম হয় এর বার্ষিক ১ ট্রিলিয়ন চীনা ইয়েন আয়ের মাধ্যমে।  আয়ের দিক থেকে এটি বিশ্বের দ্বিতীয় বৃহত্তম কোম্পানি।  তথ্যসূত্র  বহিঃসংযোগ চায়না পেট্রোকেমিক্যাল কর্পোরেশন  বিষয়শ্রেণী:সিনোপ্যাক বিষয়শ্রেণী:হোল্ডিং কোম্পানিসমূহ বিষয়শ্রেণী:চীনের রাসায়নিক কোম্পানিসমূহ বিষয়শ্রেণী:চীনের তেল কোম্পানিসমূহ বিষয়শ্রেণী:চীনের সরকারী-মালিকানাধীন কোম্পানিসমূহ বিষয়শ্রেণী:জাতীয় তেল এবং গ্যাস কোম্পানিসমূহ বিষয়শ্রেণী:পেট্রোকেমিক্যাল কোম্পানিসমূহ বিষয়শ্রেণী:১৯৯৮-এ প্রতিষ্ঠিত জ্বালানি কোম্পানিসমূহ বিষয়শ্রেণী:১৯৯৮-এ প্রতিষ্ঠিত অ-নবায়নযোগ্য সম্পদ কোম্পানিসমূহ বিষয়শ্রেণী:১৯৯৮-এ প্রতিষ্ঠিত চীনা কোম্পানিসমূহ বিষয়শ্রেণী:ডংসেং জেলা, বেইজিং বিষয়শ্রেণী:বেইজিং-এ ভিত্তিক কোম্পানিসমূহ বিষয়শ্রেণী:চীনের সরকারি মালিকানাধীন কোম্পানি বিষয়শ্রেণী:জাতীয় তেল ও গ্যাস কোম্পানি
সুজিতা দাস (জন্ম: ২ মে ১৯৮৪) হলেন ভারতের আসাম রাজ্যের গুয়াহাটি জেলার একজন রেডিও জকি। তিনি গুয়াহাটির বিগ এফএম ৯২.৭-এ ১৫ বছরের অধিক সময় ধরে কাজ করা সর্বাধিক বয়স্ক রেডিও ব্যক্তিত্ব। তিনি আরজে সুজিতা নামেই সমধিক পরিচিত ও জনপ্রিয়।  তাঁর নারী ম্যাগাজিন অনুষ্ঠান 'দুপুরর রোদালি'র জন্য তিনি আসামের সর্বাধিক জনপ্রিয় রেডিও জকিতে পরিণত হয়েছেন। তাঁর দৈনিক অনুষ্ঠান দুপুরের রোদালির পাশাপাশি তিনি প্রতি শনিবারে দুপুর ১টা থেকে বিকেল ৩টা অবধি অসমীয়া ভাষায় আসামের ঐতিহ্য ও সংস্কৃতি বিষয়ে "অসমর সৌদি মাত" শিরোনামে একটি বিশেষ অনুষ্ঠানও পরিচালনা করেন। আসামের তৎকালীন গভর্নর বানওয়ারিলাল পুরোহিতের উপস্থিতিতে ২০১৩ সালে জনপ্রিয় অসমীয়া ম্যাগাজিন মায়া তাঁকে বর্ষসেরা রেডিও জকি হিসেবে পুরস্কৃত করেছিলে। তিনি অত্যন্ত আনন্দময় ব্যক্তিত্ব এবং মধুর কন্ঠের জন্য সুপরিচিত।  আরজে সুজিতা রেডিওতে তাঁর অবদানের জন্য ইন্ডিয়া রেডিও ফোরাম কর্তৃক ২০১২ সালের বর্ষসেরা সর্বাধিক জনপ্রিয় আরজে হিসেবে মনোনীত হয়েছিলেন।   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রেডিও জকি
উমঙ্গ জৈন একজন ভারতীয় মডেল এবং অভিনেত্রী, যিনি জাতীয় ও আন্তর্জাতিক ক্ষেত্রে কাজ করেছেন। তিনি আনুষ্ঠানিকভাবে সকল রকম দর্শন-শ্রবন মাধ্যমে কাজ করা সর্বকনিষ্ঠ অভিনেত্রী এবং এর জন্য তিনি পুরস্কৃত হয়েছেন। তিনি ভারতে 'ক্যাডবেরি গার্ল' এবং পাকিস্তানে 'মিস মসালা গার্ল' নামেও পরিচিত, সেখান থেকেই তিনি খ্যাতি অর্জন করেন। তিনি চলচ্চিত্র ও ধারাবাহিকে কাজ করেছেন এবং ৫০০টিরও বেশি টিভি বিজ্ঞাপনের শুটিং করেছেন।   কর্মজীবন  তিনি হিন্দি চলচ্চিত্র জগতে লাভ ব্রেকআপস জিন্দেগি দিয়ে যাত্রা শুরু করেন এবং পরে এক থা চন্দর এক থি সুধা ছবিতে অভিনয় করেন। ২০১৫ সালে, তিনি তিন মাসব্যাপী টেলিভিশন ধারাবাহিক, মহারক্ষক: দেবী -তে দেবী / দুর্গার অবতার গৌরী চরিত্রে অভিনয় করেছিলেন। একজন নৃত্যশিল্পী হিসেবে তাঁর চর্চা থাকায় এবং মার্শাল আর্টে ব্রাউন বেল্ট থাকার কারণে তাকে এই চরিত্রে অভিনয়ের জন্য মনোনীত করা হয়েছিল। উমঙ্গ জৈন বলেন যে তিনি এই চরিত্রটির প্রতি আকৃষ্ট হয়েছিলেন কারণ এটি একটি চ্যালেঞ্জিং চরিত্র ছিল।  উমঙ্গ জৈন স্টার প্লাসে দীর্ঘ-চলমান শো ইয়ে রিশতা কেয়া কহলাতা হ্যায় -তে তারার চরিত্রে অভিনয় করেছিলেন। নিজের চরিত্র সম্পর্কে উমঙ্গ বলেন, "এই শোতে আমি তারা চরিত্রে অভিনয় করি। সে একজন হকি খেলোয়াড়, যে পুরুষ পরিবারে বেড়ে ওঠার কারণে কিছুটা রুক্ষ প্রকৃতির, কিন্তু ভেতরে সে একজন নরম এবং মিষ্টি মানুষ। সে সবসময় যা সঠিক তার পক্ষে দাঁড়ায়।"   টেলিভিশন  বছর সিরিয়াল ভূমিকা ২০০২ জাস্টুজু রিমা শর্মা ২০০২ ইয়ে হ্যায় মেরে আপনে ২০০৪ করিশ্মা কা করিশ্মা ২০০৪ ঘরওয়ালি ২০০৬ শশশশ... ফির কোই হ্যায় - দো গজ জমিন কে নিচে কাঞ্চন গোয়েল (পর্ব ৭২ ও ৭৩) ২০০৭ ব্রেক টাইম মস্তি টাইম মহুয়া ২০০৮  সুনয়না  নিনা কুট্টি ২০০৯ চুয়া মন্তর ২০১২ তেরি মেরি লাভ স্টোরিজ কারিনা সুদ ২০১৫ মহারক্ষক: দেবী  দেবী / গৌরী ২০১৫ এক থা চন্দর এক থি সুধা সুধা শুক্লা ২০১৫-২০১৬ ইয়ে রিশতা কেয়া কহলাতা হ্যায়  নয়নতারা "তারা" সিং শেখাওয়াত ২০১৬ খটমল এ ইশক  লোভিনা ডি'মেলো ২০১৮ লাল ইশক সিদ্ধি ২০১৯ সোনা খুশি   চলচ্চিত্র তালিকা  বছর চলচ্চিত্র ভূমিকা ভাষা ২০১১ লাভ ব্রেকআপস জিন্দেগি রিতু হিন্দি ২০১১ শকল পে মত জা প্রাচী ২০১৩ আরু সুন্দরীমারুদে কথা অনুসরণ মালয়ালম   তথ্যসূত্র    বহিঃসংযোগ   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুম্বইয়ের নারী মডেল বিষয়শ্রেণী:জীবিত ব্যক্তি
ওম বিড়লা (জন্ম: ২৩ নভেম্বর ১৯৬২) হলেন একজন ভারতীয় রাজনীতিবিদ যিনি লোকসভার ১৭তম এবং বর্তমান স্পিকার। তিনি রাজস্থানের কোটা-বুন্দি নির্বাচনী এলাকার সংসদ সদস্য হিসেবে দায়িত্ব পালন করেছেন। সংসদের আগে তিনি তিনবার রাজস্থান বিধানসভায় নির্বাচিত হয়েছিলেন। তিনি ভারতীয় জনতা পার্টির সদস্য।   প্রাথমিক জীবন  তিনি ২৩ নভেম্বর ১৯৬২ সালে একটি মাড়োয়ারি মহেশ্বরী পরিবারে, প্রয়াত শ্রীকৃষ্ণ বিড়লা এবং প্রয়াত শকুন্তলা দেবীর সংসারে জন্মগ্রহণ করেন। তিনি সরকারী কমার্স কলেজ, কোটা এবং মহর্ষি দয়ানন্দ সরস্বতী বিশ্ববিদ্যালয়, আজমের থেকে বাণিজ্যে স্নাতকোত্তর সম্পন্ন করেন।  তিনি ডাঃ অমিতা বিড়লা (এমএস)-এর সাথে বিবাহবন্ধনে আবদ্ধ হন, তাদের আকাংক্ষা ও অঞ্জলি নামে দুই কন্যা রয়েছে।   রাজনৈতিক কর্মজীবন   রাজস্থান বিধানসভা  ওম বিড়লা ২০০৩ সালে কোটা দক্ষিণ থেকে প্রতিদ্বন্দ্বিতা করে তার প্রথম বিধানসভা নির্বাচনে জয়ী হন। তিনি ১০,১০১ ভোটের ব্যবধানে কংগ্রেসের শান্তি ধারিওয়ালকে পরাজিত করেন।  পরবর্তী বিধানসভা নির্বাচনে, তিনি ২০০৮ সালে কংগ্রেস থেকে তার নিকটতম প্রার্থী রাম কিষাণ ভার্মার কাছে ২৪,৩০০ ভোটের আরামদায়ক ব্যবধানে তার আসন রক্ষা করেছিলেন। সংসদ সদস্য হওয়ার আগে, ২০১৩ সালে তিনি তার তৃতীয় বিধানসভা নির্বাচনে পঙ্কজ মেহতার (কংগ্রেস) বিরুদ্ধে ৫০,০০০ ভোটের ব্যবধানে জয়লাভ করেন। ২০০৩-০৮ সালে তার মেয়াদে তিনি রাজস্থান সরকারের সংসদীয় সচিব (প্রতিমন্ত্রী পদমর্যাদা) ছিলেন।[উদ্ধৃতি প্রয়োজন]   সংসদ সদস্য   কোটা আসনের বিজেপি প্রার্থী হিসেবে ওম বিড়লা ষোড়শ এবং সপ্তদশ লোকসভায় নির্বাচিত হন।  ১৬তম লোকসভায়, তিনি সামাজিক ন্যায়বিচার ও ক্ষমতায়ন মন্ত্রকের জন্য শক্তি ও পরামর্শক কমিটির স্থায়ী কমিটির সদস্য ছিলেন।[উদ্ধৃতি প্রয়োজন]  লোকসভার স্পিকার পদের জন্য কোটা-বুন্দির সাংসদ ওম বিড়লার নির্বাচন ট্রেজারি বেঞ্চের সাংসদ সহ অনেককে অবাক করেছে।[উদ্ধৃতি প্রয়োজন]   লোকসভার অধ্যক্ষ  থাম্ব|250px|IAEA মহাপরিচালক রাফায়েল গ্রসি, অস্ট্রিয়ার ভিয়েনায় এজেন্সির সদর দফতরে তাদের সরকারী সফরের সময় সংসদ সদস্যদের (আন্তঃ-সংসদীয় ইউনিয়ন) সাথে সাক্ষাৎ করেন  ১৯ জুন ২০১৯-এ ওম বিড়লা সপ্তদশ লোকসভার স্পিকার নির্বাচিত হন, ভারতীয় জনতা পার্টির প্রধানমন্ত্রী মোদির দ্বারা নির্বাচনের প্রস্তাবের পর।  কংগ্রেস এবং দ্রাবিড় মুনেত্র কড়গম দলগুলিও বিড়লার জন্য নোটিশ প্রেরণ করে এবং তাকে নিম্নকক্ষের প্রিসাইডিং অফিসার হিসাবে নিরপেক্ষ হওয়ার আহ্বান জানায়।  ভারতীয় প্রজাতন্ত্রের সংসদীয় সম্মেলনে লোকসভার ডেপুটি স্পিকার বিরোধী বেঞ্চ থেকে আসে। ২০২১ সালের মার্চ পর্যন্ত, প্রজাতন্ত্রের ইতিহাসে অনন্যভাবে লোকসভার ডেপুটি স্পীকারের আসনটি দুই বছরের কাছাকাছি ধরে খালি আছে।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  |-  |-  বিষয়শ্রেণী:লোকসভার অধ্যক্ষ বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:রাজস্থান বিধানসভার সদস্য ২০১৩-২০১৮ বিষয়শ্রেণী:ষোড়শ লোকসভার সদস্য বিষয়শ্রেণী:রাজস্থানের লোকসভা সদস্য বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:অষ্টাদশ লোকসভার সদস্য
দশমিনা থানা বাংলাদেশের পটুয়াখালী জেলার দশমিনা উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  দশমিনা উপজেলার ৭টি ইউনিয়নের প্রশাসনিক কার্যক্রম দশমিনা থানার অধীন।  ইউনিয়নসমূহ:  ১নং রণগোপালদী  ২নং আলীপুর  ৩নং বেতাগী সানকিপুর  ৪নং দশমিনা  ৫নং বহরমপুর  ৬নং বাঁশবাড়িয়া  ৭নং চর বোরহান   আরও দেখুন   দশমিনা উপজেলা  পটুয়াখালী জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পটুয়াখালী জেলার থানা বিষয়শ্রেণী:দশমিনা উপজেলা
থাম্ব|একটি হাতল সহ ঐতিহ্যবাহী স্টেইনলেস স্টিলের কেটলি ডান|থাম্ব| একটি আধুনিক সাদা ফিলিপস ইলেকট্রিক কেটলি কেটলি, যাকে কখনও কখনও চায়ের কেটলি বলা হয়, ফুটন্ত জলের জন্য বিশেষায়িত এক ধরনের পাত্র, যাতে সাধারণত একটি ঢাকনা, স্পউট এবং হাতল থাকে, বা অনুরূপ আকারের একটি ছোট বৈদ্যুতিক রান্নাঘরের যন্ত্র যা স্বয়ংসম্পূর্ণ পদ্ধতিতে কাজ করে। কেটলিগুলি হয় একটি চুলার উপর রেখে বা যন্ত্রের সংস্করণগুলিতে তাদের নিজস্ব অভ্যন্তরীণ বৈদ্যুতিক গরম করার উপাদান দ্বারা উত্তপ্ত করা যেতে পারে। কিছু খুব আধুনিক সংস্করণ শুধু জল ফোটানো ছাড়াও চা তৈরি করে এবং গরম রাখে।   তথ্যসূত্র    আরও পড়া    স্টিভেনসন, শেঠ (নভেম্বর 8, 2005)। "একটি দেখা পাত্র" । স্লেট    বিষয়শ্রেণী:রান্নার সরঞ্জাম
thumb|upright=1.2|ডট-কম বুদ্বুদের কারণে নাসডাক কম্পোজিট শেয়ার সূচক ২০০০ সাল পর্যন্ত অনেক উপরে উঠে ঠিক তারপরেই দ্রুত পড়লো।  ডট-কম বুদবুদ, অর্থাৎ ডট-কম বিস্ফোরণ, ছিল ১৯৯০-এর দশকের শেষের দিকে শেয়ার বাজারের একটি বুদবুদ। ইন্টারনেট গ্রহণে ব্যাপক বৃদ্ধি, উপলব্ধ উদ্যোগ মূলধনের প্রসার এবং নতুন ডট-কম স্টার্টআপে মূল্যায়নের দ্রুত বৃদ্ধির সাথে সেই বুদ্বুদটি সৃষ্টি হয়েছিল।  ১৯৯৫ সাল থেকে ২০০০ সালের মার্চ মাস পর্যন্ত নাসডাক কম্পোজিট শেয়ার সূচকে বিনিয়োগ বেড়েছিল ৮০০%। কিন্তু ঠিক তারপরই এটা দ্রুত পড়তে শুরু করলো। ২০০০ সালের মার্চ মাস আর ২০০২ সালের অক্টোবর মাসের মধ্যে বিনিয়োগ ৭৪০% কমে গিয়েছিল। বুদবুদের সময় যা সমস্ত লাভ হয়েছিল, সব উধাও হয়ে গিয়েছিলো।  বিনিয়োগের সেই দ্রুত পতনটিকে বলা হয়ে থাকে ডট-কম ক্র্যাশ। ডট-কম ক্র্যাশের ফলে পেটস.কম, ওয়েবভ্যান এবং বু.কম-দের মতো অনেক অনলাইন শপিং কোম্পানি আর ওয়ার্ল্ডকম, নর্থপয়েন্ট কমিউনিকেশনস এবং গ্লোবাল ক্রসিং-দের মতো অনেক যোগাযোগ সংস্থা বন্ধ হয়ে গিয়েছিলো। কিছু কিছু কোম্পানি, যেমন লাস্টমিনিট.কম, এম্পি৩.কম, এবং পিপেলসাউন্ড শুরুর দিকে টিকতে পারলেও শেষ পর্যন্ত অর্জিত হয়ে যায়। আমাজন এবং সিসকো সিস্টেমস-দের মতো বড় কোম্পানিগুলিও উল্লেখযোগ্য ক্ষতির সম্মুখীন হয়েছিলো; সিসকো তার শেয়ার মূল্যের ৮০% হারিয়ে ফেলেছিল৷ ডট-কম ক্র্যাশের ফলে অনেক ব্যর্থ এবং ব্যর্থ হতে যাওয়া ডট-কম কোম্পানি ডট-বম্বস, ডট-কনস বা ডট-গনস From dotcoms to dotgones.. - News - London Evening Standard. Thisislondon.co.uk (2001-12-13). Retrieved on 2013-07-19. নামে উল্লেখিত হতে থাকে।  টীকা ও তথ্যসূত্র  বিষয়শ্রেণী:অর্থনৈতিক বুদবুদ বিষয়শ্রেণী:১৯৯০-এর দশকের ফ্যাড ও প্রবণতা